CELEX: 31983R1980
Language: el
Date: 1983-07-18 00:00:00
Title: Κανονισμός (ΕΟΚ) αριθ. 1980/83 της Επιτροπής της 18ης Ιουλίου 1983 περί τροποποιήσεως του κανονισμού (ΕΟΚ) αριθ. 2006/80 περί καθορισμού των κέντρων παρεμβάσεως σιτηρών

Avis juridique important

|

31983R1980

Κανονισμός (ΕΟΚ) αριθ. 1980/83 της Επιτροπής της 18ης Ιουλίου 1983 περί τροποποιήσεως του κανονισμού (ΕΟΚ) αριθ. 2006/80 περί καθορισμού των κέντρων παρεμβάσεως σιτηρών  

Επίσημη Εφημερίδα αριθ. L 195 της 19/07/1983 σ. 0036 - 0036 Ισπανική ειδική έκδοση: Κεφάλαιο 03 τόμος 28 σ. 0121  Πορτογαλική ειδική έκδοση : Κεφάλαιο 03 τόμος 28 σ. 0121 

***** ΚΑΝΟΝΙΣΜΟΣ (ΕΟΚ) αριθ. 1980/83 ΤΗΣ ΕΠΙΤΡΟΠΗΣ  της 18ης Ιουλίου 1983  περί τροποποιήσεως του κανονισμού (ΕΟΚ) αριθ. 2006/80 περί καθορισμού των κέντρων παρεμβάσεως σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 3 παράγραφος 8,  Εκτιμώντας:  ότι ο κανονισμός (ΕΟΚ) αριθ. 1145/76 του Συμβουλίου (3), ορίζει τους κανόνες που εφαρμόζονται για τον καθορισμό των κέντρων παρεμβάσεως στον τομέα των σιτηρών·  ότι τα κέντρα παρεμβάσεως έχουν καθορισθεί από τον κανονισμό (ΕΟΚ) αριθ. 2006/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1808/82 (5)· ότι, κατόπιν των διαβουλεύσεων που προβλέπονται στο άρθρο 3 παράγραφος 8 του κανονισμού (ΕΟΚ) αριθ. 2727/75, πρέπει να τροποποιηθεί ο κατάλογος των κέντρων αυτών·  ότι τα μέτρα που προβλέπονται στον παρόντα κανονισμό είναι συμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμόυ (ΕΟΚ) αριθ. 2006/80 τροποποιείται ως εξής:  1. Κάτω από τον τίτλο «Ελλάς» έχει προστεθεί ο σκληρός σίτος στο κέντρο παρεμβάσεως Πάτρας.  2. Υπό τον τίτλο «Ηνωμένο Βασίλειο» προστίθεται το κέντρο παρεμβάσεως Invergordon για το μαλακό σίτο και την κριθή.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1983 στο Ηνωμένο Βασίλειο και από την 1η Ιουλίου 1983 στην Ελλάδα.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 130 της 19. 5. 1976, σ. 8.  (4) ΕΕ αριθ. L 197 της 30. 7. 1980, σ. 1.  (5) ΕΕ αριθ. L 201 της 8. 7. 1982, σ. 11.